runetrust/blame-folketinget-dk huggingface dataset:
Lykke Friis (V), 2011-01-25:
Biobrændstoffer bidrager til at reducere vores udledning af drivhusgasser, til at øge vores andel af VE-transport, til at udfase fossile brændstoffer, gøre os mindre afhængige af import af olie og dermed forbedre vores forsyningssikkerhed, og endelig bidrager de naturligvis også til at opfylde det danske Kyotomål.
Line Barfod (EL), 2003-11-13:
Sandheden om Farum får vi jo, når undersøgelseskommissionen snart kommer i gang, og så kan vi jo høre, hvad der er sket. Modellen hos Bodum, som havde fulgt Farummodellen med produktionshuse, er kendt ulovlig, men arbejdsmarkedsrådet i Frederiksborg Amt havde svært ved at tage stilling til sagen, da man jo ikke kunne få nogen oplysninger fra Farum Kommune, hvilket Ombudsmanden gik ind og kritiserede Farum så skarpt for, som Ombudsmanden overhovedet er i stand til at kritisere. Hr. Flemming Oppfeldt talte om, at nu var der nogle aktiverede, der havde fået mulighed for at få løn.
Karen Hækkerup (S), 2011-05-03:
Så hæftede jeg mig også ved, at justitsministeren i sin besvarelse både kommenterede FN's racediskriminationskonvention og EU-rammeafgørelsen om bekæmpelse af fremmedhad, og der må jeg bare sige, at uanset om det handler om FN eller om EU, så handler det her for mig og for Socialdemokraterne om noget helt andet.
Kristen Touborg (SF), 2003-12-04:
Jeg vil gerne have, at ministeren præciserer ansvarsfordelingen, og mit klare spørgsmål er: Hvis det ikke kan præciseres, hvis ansvarsfordelingen ikke er på plads, er det her jo en åben ladeport til at udbetale erstatninger i forbindelse med gmo-forurening.
Jacob Jensen (V), 2013-11-13:
Det er måske ikke den store overraskelse, at jeg selvfølgelig også sigter til det, der ligesom har været fremme i medierne på det seneste, hvor fire lokalforeninger tilsyneladende har skrevet under på deciderede aftaler, hvor man har fået økonomisk støtte mod til gengæld i en vis udstrækning at parkere sine synspunkter hos en organisation.
Ida Auken (RV), 2016-11-11:
af L 42, som vi behandlede forleden, hvor vi – eller nogle – valgte at oprette et Planklagenævn og skille det ad fra Natur- og Miljøklagenævnet, og det skal ses som en udmøntning af en aftale, som Socialdemokratiet har indgået med regeringen, DF og K, tror jeg, men som vi ikke er med i.
Pernille Rosenkrantz-Theil (EL), 2002-11-18:
Men som behandlingen af de tre lovforslag i dag har vist, handler det primært om økonomiske forringelser for de arbejdsløse, og det handler om endnu mere tvang, det handler ikke om reelt at gå ud og skabe nogle nye arbejdspladser. Hvordan kan det være, at forliget ikke indeholder ét eneste ord om krav til arbejdsgiverne?
Zenia Stampe (RV), 2025-01-28:
Det er, fordi man jo bare kan konstatere, at alle mulige andre former for vold og kriminalitet hele tiden bliver ført frem som noget ekstra alvorligt, og så står man jo tilbage med en situation, hvor netop den vold, som kan udøves i hjemmet, pludselig ikke bliver taget lige så alvorligt.
Keld Albrechtsen (EL), 2001-02-27:
Hvis man overhovedet skal kunne se en sammenhæng i det, fru Charlotte Antonsen sagde, så gik det jo ud på, at man godt kunne gå imod Kommissionens forslag og bruge undtagelsen til at lave nogle danske regler, som var anderledes end EU's. Men så skulle man gå til befolkningen og foreslå, at undtagelsen skulle ophæves, således at man altså blev tvunget til at følge de regler, der var i EU. Vi vil godt spørge, om det også er den konservative udlægning af teksten
Jakob Sølvhøj (EL), 2016-10-13:
Stod vi alene med det synspunkt, ville jeg være tilbøjelig til straks at give hr. Jacob Mark ret, men når jeg kan se, at det går igen i samtlige høringssvar fra den frie skoleverden, så tænker jeg, at der må ligge noget i det her, der indskrænker skolernes frihed på en måde, der ikke er acceptabel.
Alex Ahrendtsen (DF), 2013-12-12:
Både RettighedsAlliancen og Dansk Industri støtter jo oprettelsen af en særlig politienhed på dette område, og de henviser jo flere gange til de svenske forhold, og så er mit spørgsmål til ministeren: Gør det overhovedet ikke noget indtryk på ministeren, at både RettighedsAlliancen og Dansk Industri gerne vil have sådan en særlig politienhed?
Hans Andersen (V), 2015-07-03:
Hvis man ikke har ret til folkepension, kan man søge og få kontanthjælp, for hvis man får kontanthjælp, hvis ægtefællen ikke har formue, så kan man sådan set få en ydelse, der svarer til, hvad en gift folkepensionist faktisk får i dag, nemlig 9.000 kr. om måneden.
Christine Antorini (S), 2017-02-24:
Det gælder i diskussioner om SU, hvor man ikke er så optaget af, om den er med til at øge den sociale mobilitet, og det handler også i forhold til de videregående uddannelser om, at Venstre har stået i spidsen for at fjerne det som et mål i de udviklingskontrakter, de videregående uddannelser har.
Søren Egge Rasmussen (EL), 2021-10-12:
Kan ordføreren ikke se, at det altså efterlader en del mennesker, som måske har stået på venteliste i lang tid til at flytte ind i nogle bestemte boligforeninger – måske har de valgt, at de gerne vil flytte ind der, fordi huslejen er til at betale – i en situation, hvor de er nødt til at søge væk?
Anders Fogh Rasmussen (V), 2003-11-19:
Det vigtigste mål er, at der ikke skal være produkter eller varer på markedet, som indeholder kemikalier med særlig problematiske sundheds- og miljøeffekter. Målet er, at kemikalier, der anvendes i samfundet, ikke må give uønsket virkning såsom kræft, indvirkning på menneskets forplantningsevne, ændre arvemasse eller påvirke sårbare økosystemer. Så kan jeg i øvrigt oplyse, at regeringens holdning til EU's kemikalieregulering senere på ugen vil blive forelagt Folketingets Miljøudvalg samt Europaudvalget efter de helt sædvanlige procedurer.
Jann Sjursen (KD), 2004-05-06:
Først vil jeg sige, at selv om jeg ikke er enig i Socialdemokraternes og fru Sandy Brincks konklusion, så er der i hvert fald konsekvens i holdningen i den forstand, at fru Sandy Brinck siger, at hvad man har af holdning og lovgivning herhjemme også må gælde i forhold til, hvordan man ser på det i udlandet.
Simon Kollerup (S), 2020-04-22:
Derfor kan jeg betrygge med, at vi gør det så hurtigt, vi kan, men samtidig også på en forsvarlig måde, for vi skal jo også i fællesskab kunne stå inde for, og så godt vi kan sikre os, at de offentlige midler, vi bruger på den her slags ting, ikke bliver brugt på en svigagtig måde eller til svindel.
Rasmus Nordqvist (ALT), 2019-01-17:
Og der er mit spørgsmål så også bare: Mener ordføreren ikke, at den måde, der bliver ført kampagne på i dag, og den måde, man kan få opmærksomhed omkring politiske budskaber på, også kræver penge, og derfor begunstiger det dem, som har de fleste penge, og det er det, man også prøver på at udligne med offentlig støtte til partierne?
Mariann Fischer Boel (V), 2004-02-05:
Men hr. Keld Albrechtsens idé om, at man skal gå og anmelde hinanden, må jeg helt klart sige fra til, særlig når de anmeldelser, der vil komme ind, kan være på basis af et grønt regnskab, der dækker året før, og der kan være truffet helt andre dispositioner på den enkelte bedrift.
Poul Erik Dyrlund (S), 1998-05-06:
Når man studerer nogle af de involverede parters vilje til hurtigt at sætte sig til forhandlingsbordet, da det blev klart, at lønmodtagerne havde forkastet mæglingsskitsen, og efterfølgende har fulgt forhandlingsforløbet, der i går tirsdag endte med et sammenbrud, skal man være meget, meget optimistisk, ja, mere end optimistisk, hvis man tror på, at sammenbruddet på et senere tidspunkt kan samles op fra gulvet og ende i en aftale imellem parterne. Set i lyset af, at Danmark går mere og mere i stå, at større og større befolkningsgrupper, der ikke er omfattet af konflikten, bliver inddraget i konflikten, set i lyset af, at det for hver dag, der går, bliver vanskeligere og vanskeligere at sikre, at dyr ikke lider overlast, finder den socialdemokratiske folketingsgruppe det rigtigt at gribe ind i konflikten nu. Det er beklageligt, at vi er kommet i den situation.
Lissa Mathiasen (S), 2005-11-25:
Og vil ministeren så samtidig bekræfte, at hvis man nu ikke havde brugt de her penge til plejehjemsbyggeri, som vi stadig væk ikke mener at det kan være lejernes opgave at betale, så ville der have været flere penge til renovering og det vil sige mulighed for, at lejerne kunne få renoveret uden at få huslejeforhøjelser?
Lars Løkke Rasmussen (V), 2015-11-17:
Det er klart, at man ikke kan udelukke – man kan jo ikke udelukke det – at der i slipstrømmen på de flygtningestrømme, der er, også er ISIS-sympatisører, ligesom man heller ikke kan udelukke, at hvis man dæmmede op for det, ville der være andre veje, de kunne komme ind ad.
Kim Edberg Andersen (DD), 2024-05-22:
Ja, det er godt, og vi er jo i Danmarksdemokraterne, og jeg er som nordjysk ordfører af onde radikale tunger blevet skudt i skoene, at vi har brug for kunstig intelligens, fordi vi ikke besidder en naturlig intelligens, så vi har i hvert fald en naturlig ydmyghed i forhold til at sige, at vi gerne vil blive klogere på det her under udvalgsbehandlingen.
Bertel Haarder (V), 2010-10-13:
Man skal lige huske, at det tydeligt fremgik af regeringsgrundlaget fra 2007, at der skulle sikres størst mulig fair konkurrence mellem offentlige og private sygehuse, og at regeringen ville arbejde for, at afregningen med private sygehuse skulle afspejle forpligtelserne og rammevilkårene på de private.
Poul Nyrup Rasmussen (S), 1998-06-25:
Og jeg vil gerne sige direkte henvendt til Venstre og De Konservative: Vi kender det jo også godt i regeringen: Når man ikke kan få det, som man synes er allerbedst fra éns eget partimæssige synspunkt, bør man faktisk nogle gange for samfundets skyld tage det, der måske er næstbedst, til gavn
Carl Valentin (SF), 2024-05-28:
Derfor støtter SF det her forslag, men vi er i den grad negativt indstillet over for rammesætningen af det og den hastighed, vi forventes at tage stilling til det med, og så også de manglende ambitioner, for så vidt angår de dele af asyl- og migrationsmagten, man har til hensigt at implementere.
Morten Messerschmidt (DF), 2020-12-17:
Altså er det det, at det her skal realiseres inden for det, som ministeren kalder for de internationale konventioner, altså det, at Folketinget har lagt sig selv i benlås og ikke må gøre det, man vil, fordi der er nogle gamle politikere, der har vedtaget noget i en anden tid, der er den største udfordring, eller er det reelt at finde et tredjeland, som vil tage imod de her mennesker?
Per Clausen (EL), 2007-05-11:
Så er der selvfølgelig selve sagen, hvor det jo er fuldstændig rigtigt, som SF's ordfører, hr. Kamal Qureshi, sagde, at det jo i virkeligheden er udtryk for en forkert indgang til diskussionen, når ordet transseksuel får en til at tro, at det har noget som helst med folks seksuelle orientering at gøre, for det har det ikke.
Lisbeth Bech-Nielsen (SF), 2024-11-12:
Så vil jeg gerne, i modsætning til DF's folketingsgruppe, hvor der er to kvinder og fem mænd, som en serviceoplysning for ligesom at tage nogle spørgsmål i opløbet, sige, at der i SF's folketingsgruppe er 40 pct. mænd og 60 pct. kvinder, og at der i SF's landsledelse er 13 mænd og 14 kvinder, og at det er uden måltal eller kvoter.
Troels Lund Poulsen (V), 2017-10-24:
Så der er jo allerede i dag flyttet rigtig mange aktiviteter til Beskæftigelsesministeriet, og det skete under den tidligere SR-regering, hvor de blev flyttet fra Energi-, Forsynings- og Klimaministeriet til Arbejdstilsynet. Så det her er jo sådan set en lidt mindre del, og derfor vil jeg også gerne have mulighed for at uddybe, at det her ikke på nogen måde er noget, der kommer til at udhule Arbejdstilsynets økonomi – på ingen måde.
Line Barfod (EL), 2009-11-19:
I en situation, hvor regeringen og Dansk Folkeparti siger, at det er fagbevægelsen, der skal sørge for, at der ikke foregår social dumping her i landet, og at det er dem, der skal sørge for, at arbejdere fra Polen og andre steder ikke bliver groft udnyttet, er det især afgørende, at de kan bruge de faglige aktionsskridt.
Lars Løkke Rasmussen (V), 2003-10-08:
Jeg vil gerne give et tilsagn om at være med til at sprede de budskaber, for jeg synes, det er meget vigtigt, at vi i denne fokusering på hospicepladser holder os for øje, at uanset hvor mange hospicepladser vi får etableret, så vil det stadig væk være hovedreglen, at man ikke dør på et hospice.
Rasmus Nordqvist (SF), 2022-05-11:
Noget af det, som jeg har syntes har været meget interessant, og det er også lidt det, jeg har spurgt ind til, er, at da vi havde strategidiskussionen, da vi sad og forhandlede, havde vi diskussionen om, om det skal være en rettighedsbaseret tilgang eller en mere værdibaseret tilgang, og der blev tit sagt, at det er lidt det samme, for vores værdier er jo menneskerettighederne, og derfor er alt godt.
Karin Liltorp (ALT), 2025-11-20:
Jeg nævnte også før, at nogle af de her socialøkonomiske virksomheder, de her private initiativer, der faktisk har vist, at de er supergode til at få folk i udsatte positioner ind på arbejdsmarkedet, allerede nu mærker konsekvenserne af det, for det er det, der bliver skåret fra på grund af de milliardbesparelser, der også ligger i reformen.
Troels Ravn (S), 2007-03-02:
For Socialdemokraterne er det vigtigste i denne sag derfor at sikre, at børnene har det godt, mens de bor på et asylcenter, at der er nogle ordentlige boligforhold, altså ordentlige fysiske rammer for familiens liv, at børnene kan lege, gå i børnehave, skole, dyrke deres fritidsinteresser.
Pernille Skipper (EL), 2017-01-13:
Vi kommer dog alligevel til at stille nogle ændringsforslag til det her lovforslag, bl.a. at man indfører den bidragsfinansierede pension, som Vederlagskommissionen også foreslog, for der er behov for en normalisering af pensionsalderen, ja, men også af pensionsforholdene, og vi synes sådan set, det er rimeligt, at man som folketingspolitiker får en pension, som er sammenlignelig med pensionen på det almindelige arbejdsmarked, sådan at man kender de forhold og ved, hvad det indebærer, og også mærker det på egen krop.
Per Stig Møller (KF), 2006-01-26:
F.eks. stemte hr. Holger K. Nielsen den 9. januar 2002 ja til, at vi var med i Afghanistan, og så vidt jeg forstår på debatten om beslutningsforslaget nu om Afghanistan, så agter SF ikke at stå ved den støtte, man gav FN's opfordring i januar 2002.
Ulla Sandbæk (ALT), 2019-02-06:
Og som der står i redegørelsen: »En stærk retsstat og et velfungerende pluralistisk demokrati, herunder viden om og respekt for religions- og trosfrihed, er med til at svække ekstremistiske kræfter i samfundet og fremme fredelig sameksistens mellem religiøse samfund.«
Frank Jensen (S), 1998-11-19:
Dernæst er der afsat 43 mio. kr. til en pulje under Socialministeriet, som kommunerne kan søge midler fra til at styrke og forny SSP-samarbejdet, og Voldssekretariatet, Det Kriminalpræventive Råds medarbejdere, er i øjeblikket i løbende kontakt for at speede op på fornyelsen og moderniseringen af SSP-samarbejdet.
Frank Jensen (S), 2000-01-26:
Så det vil der ikke ske ændringer i ved gennemførelse af lovgivningen her. Men med de ord, der er faldet fra ordførerne, ser jeg frem til en konstruktiv og en hurtig udvalgsbehandling, sådan at lovforslaget kan vedtages, selvfølgelig efter besvarelse af de eventuelle skriftlige spørgsmål, udvalget måtte have.
Mogens Jensen (S), 2009-11-24:
Jeg fik heller ikke svar fra kulturministeren på spørgsmålet, men når nu fru Ellen Trane Nørby går så meget op i, at danskerne skal have mulighed for at se de her kampe - det gør vi Socialdemokrater jo også, og det er derfor, vi rejste den her sag tidligere på året - så vil jeg spørge: Hvis fru Ellen Trane Nørby ikke ønsker at etablere sådan en liste og ikke mener, at det overhovedet virker, hvad har fru Ellen Trane Nørby så tænkt sig at gøre, hvad har Venstre så tænkt sig gøre, for at vigtige nationale begivenheder, herunder fodboldlandskampe, kan nå ud til alle danskere, og for at vi ikke kommer til at opleve, at det er en lille eksklusiv skare, der får lov til at se de her begivenheder?
Kamal Qureshi (SF), 2005-05-12:
Vi er sådan set reelt i den situation i Danmark, at det parti i Danmark, som bryster sig af at være dansk, og som også har det i sit navn, lige præcis er det parti, som grundlæggende underminerer det, som mange danskere opfatter som dansk; grundlæggende underminerer vores støtte til menneskerettigheder; underminerer en lang række af de støttetiltag, vi har til at fremme ligestillingen mellem kønnene; underminerer vores støtte til homoseksuelles rettigheder; underminerer vores tiltag for netop at sikre en bred demokratisk tilslutning i det danske samfund.
Lisbeth Bech Poulsen (SF), 2015-10-29:
Det bør selvfølgelig indskrives i udbudslovens formålsparagraf, at vi ønsker at understøtte hensyn til mennesker, miljø, beskæftigelse og den samlede økonomi, herunder en fair skattepraksis, og det vil jeg på vegne af SF stille et ændringsforslag om.
Brian Mikkelsen (KF), 1997-11-21:
Der er også en del, som benytter de amtslige busruter, men her er det spørgsmålet, om det er amterne, der fortsat skal drive busdrift i samarbejde med statslige selskaber, og jeg vil da godt minde om, at Trafikudvalget lige før sommerferien bad Transportrådet give en vurdering af de private fjernbussers vilkår i Danmark.
Ole Birk Olesen (LA), 2016-04-14:
Der har været lande i verden med planøkonomi, hvor man har besluttet, at man ville bygge en hel by med veje og boliger og erhvervsområder midt ude i en ødemark, og så har man en forventning om, at så kommer folk nok dertil, og så kommer udviklingen nok dertil.
Lene Espersen (KF), 2007-04-18:
Det skal der naturligvis være mulighed for, ligesom jeg ved, at Kriminalforsorgen – og det har vi drøftet i forbindelse med tilvirkningen af det her lovforslag – er meget optaget af, at vi sikrer rimelige forhold ikke mindst for forsvarsadvokater og journalister, der måtte være på et kortvarigt besøg i fængslerne, så man også får fundet en løsning for disse grupper, og så der ikke sker en kriminalisering af dem.
Troels Ravn (S), 2015-05-06:
Ambitiøs vækstplan for landdistrikterne, bliver der sagt af ordføreren, og jeg bliver nødt til igen at henholde mig til, at Venstre altså med den ene hånd vil gøre noget for landdistrikterne og med den anden hånd igennem sin nulvækst vil skabe nogle forhold, hvor omkring 15.000 i den offentlige sektor vil blive fyret.
Lene Espersen (KF), 2008-01-11:
Til fru Marlene Harpsøe fra Dansk Folkeparti vil jeg sige, at jeg takker for den meget positive ordførertale, og jeg kan så sige, at det er fuldstændig korrekt, at Dansk Folkeparti, faktisk lige siden det her er begyndt at ulme og blive et problem, har været meget optaget af, at vi fik nedsat en arbejdsgruppe og fik set på problemet, og at der også kom nogle løsninger til, hvordan vi så kunne håndtere problemet.
Laura Lindahl (LA), 2016-02-12:
Når vi ikke vil sige ja til det her beslutningsforslag, som det foreligger her, er det, fordi det netop sender et signal om, at man vil give en undskyldning til nogle børn og ikke andre børn, og det vil vi ikke være med til, for det mener vi ikke er en opgave, vi som politikere skal påtage os.
Anders Fogh Rasmussen (V), 2003-04-02:
Jeg er meget bevidst om, at det er utrolig vigtigt at være opmærksom på de særlige historiske og kulturelle forhold, der gælder i Mellemøsten som sådan, og også i Irak, og at den internationale koalition, der afvæbner Saddam Hussein og befrier Irak for det tyranniske regime, han repræsenterer, ikke må blive opfattet som en besættelsesmagt.
Kenneth Kristensen Berth (DF), 2017-03-24:
Der er sådan set ellers ingen tvivl om, at den britiske udmeldelse af EU burde have gjort det rimelig klart for Kommissionen og EU-begejstrede medlemslande og den danske regering, at der er relativt stor skepsis over for projektet, og det understreges jo også i den seneste EU-barometerundersøgelse.
Morten Messerschmidt (DF), 2008-03-11:
Vi synes, det er problematisk, at de her sager risikerer at føre til - for at tage bevissikringskendelsen først - at danske myndigheder skal medvirke til efterforskning af kriminalsager, som vi ikke i Folketinget sådan set har ønsket at betragte som kriminelle.
Jakob Sølvhøj (EL), 2019-04-25:
Folkeskolereformens indførelse af de lange skoledage var en kæmpe fejl, kritikken har været massiv fra dag et, og jeg synes virkelig, det må undre, at vi skal helt herop så tæt på et folketingsvalg, hvor man nu skal have en hasteprocedure, for at rette bare en smule op på lovgivningen.
Erling Bonnesen (V), 2010-07-02:
Det var sådan set det endegyldige bevis på, at det billede, som står tilbage nu, er fuldstændig rigtigt: Den plan, som man har talt så meget om fra S' og SF's side, er jo faldet til jorden, den er blevet gennemhullet, for man har ingen svar, når vi stiller konkrete spørgsmål.
Peter Duetoft (CD), 1999-11-25:
Jeg savnede i fru Birthe Rønn Hornbechs svar til mig et svar på spørgsmålet om den administration, der var i Udlændingestyrelsen i sommerens løb, og som fru Birthe Rønn Hornbech jo bl.a. kender fra Retsudvalget.
Søren Kolstrup (EL), 2001-01-30:
Jeg synes, det er vigtigt, at vi får diskuteret det her forslag, og selvfølgelig er det også vigtigt, at det borgerlige Danmark melder ud, hvad de vil efter et folketingsvalg, hvor man kan tænke sig i hvert fald den mere eller mindre teoretiske mulighed, at de borgerlige får flertal.
Rasmus Nordqvist (ALT), 2018-05-31:
Vi mener, det er en vigtig sag også at diskutere her i Folketinget, hvor vi, alle partier, ligesom kan tage diskussionen sammen, da det er en stor og meget vigtig aftale, som det også ser ud til at man kopierer mange andre steder, eller som man i hvert fald har et ønske om at kopiere.
Ole Birk Olesen (LA), 2025-12-10:
Jeg går i hvert fald lidt mere op i, hvad der kommer til at ske i det her Folketing efter næste valg, og i finanslovssammenhæng er mit spørgsmål til Moderaternes ordfører på talerstolen: Hvis der efter næste valg ikke dannes en ny regering på midten, fordi SVM har for få mandater, og det simpelt hen bliver for bredt, hvis man både skal have SF, Konservative og Venstre og alle muligt med, foretrækker Moderaterne så at lave deres finanslov i et parlamentarisk flertal sammen med Enhedslisten, Alternativet og SF, eller i et parlamentarisk flertal på den anden side af midten sammen med Liberal Alliance, Konservative og Danmarksdemokraterne?
Bent Bøgsted (DF), 2011-12-13:
Det er jo altid interessant at høre sådan en diskussion om, hvad det er, der er årsagen til, at vi har noget cabotagekørsel, der ikke er kontrol med, og jeg forstår egentlig godt, at Venstre har lidt problemer med de her forslag til vedtagelse, for når vi kigger tilbage i tiden, kan vi se, at de problemer, vi har i dag, jo blev skabt med den aftale, der i sin tid blev lavet mellem Venstre, Konservative, Socialdemokratiet, Socialistisk Folkeparti og Radikale, hvor man egentlig åbnede op for arbejdskraft fra Europa, og hvor man åbnede op for, at europæiske lastbiler kunne køre i Danmark og også udføre cabotagekørsel.
Jann Sjursen (KRF), 2000-05-15:
Jeg mener også at kunne konstatere - ikke bare med hensyn til ulands-ngo'erne, men ngo'erne i det hele taget her i dronningeriget Danmark, og dem er der heldigvis mange af - at jo flere offentlige kroner de får, jo mere de bliver sovset ind, havde jeg nær sagt, i offentlige kroner, desto større problemer synes de selv de har med deres egen identitet og handlefrihed osv.
Thomas Jensen (S), 2012-01-31:
Her i dag – i nutiden – vil jeg godt vedrørende F 2 på vegne af Socialdemokraterne, Det Radikale Venstre, SF, Enhedslisten og Liberal Alliance fremsætte følgende: Forslag til vedtagelse »Folketinget tager skatteministerens og justitsministerens redegørelser til efterretning og konstaterer i den forbindelse, at regeringen – efter aftale med Enhedslisten og Liberal Alliance – har besluttet at ophæve aftalen af 11. maj 2011 om permanent toldkontrol, som den daværende regering indgik med bl.a. Dansk Folkeparti.
Lars Barfoed (KF), 2007-05-08:
Nu erindrer jeg ikke det præcise tidsforløb i den sag, som jo ligger et år tilbage, men det må vel være rimeligt nok, at man så vidt muligt sørger for, at når en rapport bliver offentliggjort, så er den i hvert fald på det tidspunkt, hvor den bliver offentliggjort, renset for faktuelle fejl.